बे हाबाफारियावनो  माइनाव एग्र माल्टिपार्पस ससाइटिनि नेहाथारि ईन्दु बसुमतारीआ बुङोदि बर’फोरा गुबैयै गामियाव थानो मोजां मोनो। आबाद मावनाया बर’ माहारिनि समाज जिउनि नागारनो हायै बाहागो। नखर संसारजों लोगोसे रांखान्थि बिथिंआवबो आबाद मावनायनि गेजेरजों बर’फोरा थांनानै थानायनि राहा लामा दिहुननानै लायो। बे बायदिनो दैज्लां बोथोर थामहिनबा आसार-सावन दानाव बोसोरनि जाग्रा आदारखौ बुथुमनो बयबो मेंनाय गैया,  बानाय गैया हाल एवो,  खदाल जावो आरो माइ गायो। माइ गायखांनायनि उनाव जोबथा सानखालि बयबो आबाद फोथाराव नांगोल जांख्रा जायो। बेजों लोगोसे सासेआ गुबुन सासेनि मोदोमाव हाब्रु फुनलायना रंजा लायो।